Viborger Samler, 1840-11-26
Frankerig. Paris, den 16de Novbr. De Deputeredes Kammer har bevilget de ved Oversvømmelserne i det sydostlige Frankerig foranledigede Creditforslag af 6 Mill. Fres. Endvidere har Kammeret udnævnt en Co mite, der skal indsamle og modtage Gaver til de mange Tusinde, der have lidt ved Oversvømmelserne. Kongen har tegnet sig for 100,000 Fres, Dronningen for 25000 Fres, Hertugen af Orleans for 25,000 Fres, og Madame Adelaide for 50,000 Fres. – Fra Montevideo haves nye Efterretninger, der melde, at Befrielseshæren, (Lavalle i Spidsen for Tropperne fra Montevideo) havde den 14de August slaaet Leir ved Arrefices, at dens Styrke nu udgjorde 4500 Md., og at Tropperne vare rigelig forsynede med Heste. Obersterne Lajos og Borda havde erklæret sig imod Rosas, og mange andre Officierer af stor Jndflydelse havde fulgt deres Exempel. 500 Md. af Pachekos sprængte Division vare indlemmede i Lavalles Hær; Pacheco stod med 400 Md. i Salto, Siele yttrer i Slutningen af en Artikel om Adressen: "Vi vente paa Adressendkastet og Kammerets Votum for at fælde en definitiv Dom over Kammeret. De sørgelige Afsløringer, der have fundet Sted under Forhandlingerne i Bureauerne, ere af den Art, at de maa nedslaae Gemytterne. Landet maa kunne haabe. Ophørte det at have Tillid til Parlementet, saa kunde Frankerig kun stole paa sig selv. Commerce vil vide, at ved enhver vigtig Begivenhed i den kgl. Familie f. Ex. ved Ægteskaber, Fødsler, m. m. sendes fra en høi Haand egenhændige Breve til Keiser Nicolaus, saaledes som til de andre Souverainer; men at Hs. Keiserlige Majestæt endnu ikke har besvaret en eneste af saadanne Skrivelser, ja at han i den sidste Tid ikke engang har aabnet dem. (Augsb. Allg. Zeit.) Corvetterne Astrolabe og Zelee, anførte af Verdensomseileren Dumont d'Urville, ere fra deres lange og videnskabelige Expedition vendte tilbage til Toulon. J de Deputeredes Kammer synes det, at de tvende Fractioner, den venstre Side (Barrot) og det venstre Centrum (Ganneron) ville sammensmelte sig. Publicum begynder at give Medlemmerne af denne imponerende Forbindelse Navn af Thierister. Cour. frang, meddeler nærmere og nye Oplysninger om Noten af 8de Octbr. Noten, der er forfattet af Thiers, oplæstes den anden Octbr. i Conseilet; men Kongen modsatte sig dens Afsendelse. Ministeriets Tilbagetræden i et Øieblik, hvori Gemytternes Opbrusen syntes truende, kunde have farlige Følger. Under Hertugen af Broglies Auspicier, og efter 6 Dages Debatter, kom en Transaction istand. Man gav paa begge Sider efter i nogle Puncter. Den saaledes modificerede Note erholdt Datum af 8de Octbr., og afsendtes til alle Cabinetter. Efter Courr. Formening burde Cabinettet ikke have viist Eftergivenhed. Den forskjellige og afvigende Anskuelse, der var opstaaet imellem Ministeriet og Kronen, var for stor til, at Cabinettet længere turde haabe at beherske Begivenhederne. Cabinettets Ansvarlighed blev større fra det Øieblik af, da det var sat i den piinlige Nødvendighed, enten at formaae Kongen til at underskrive Noten, eller og at opgive sin Frihed til at handle. Ei heller vare disse Betragtninger undgaaede Ministeriet; thi da det samtykkede i at lede Statsanliggenderne indtil Kamrenes Sammentrædelse, skal det formelig have erklæret Kongen, at det ansaae sig som i en Entledigelsestilstand. Den senere opstaaede Vanskelighed ved Throntalens Affattelse har kun paaskyndet den endelige Udvikling. Vi have her anført Factum ufløret, uden at overdrive de Feil, hvori det forrige Ministerium har gjort sig skyldigt. Det har feilet; det har opoffret sig, uden at man har villet sætte Priis paa dets Hengivelse. Det sømmer sig ikke for Camarillaens Journaler, og navnligen ikke for Journ. des Deb. at overøse Ministeriet med Bebreidelser. Vi vedblive vor Paastand, at den ved den omtalte Transaction svækkede Note, ikke har compromitteret vor Stilling, eller givet den til Priis. Noten af 8de er vag; den siger ikke tydeligt hvad Frankerig vil, og hvad det ikke vil. Man finder i den intet directe, intet tilstrækkeligstolt Svar paa Beiruts Beskydning; man føler, naar man læser denne Note, at det Ministerium, der taler, ikke taler i sit eget Navn, og at det ikke er vist paa at kunne holde sig i 8 Dage.